

 **REPUBLIKA HRVATSKA**

 **KRAPINSKO – ZAGORSKA ŽUPANIJA**

 **ŽUPAN**

KLASA: 320-01/21-01/02

URBROJ: 2140/01-02-21-6

Krapina, 6. srpanj 2021.

Na temelju članka 32. Statuta Krapinsko-zagorske županije („Službeni glasnik Krapinsko-zagorske županije“, br. 31/01., 5/06., 14/09., 11/13., 26/13., 13/18., 5/20., 10/21.i 15/21- pročišćeni tekst) župan Krapinsko-zagorske županije raspisuje

**JAVNI POZIV ZA**

**12. Sajamsku izložbu Krapinsko-zagorske županije**

**„100% ZAGORSKO u ZAGREBU“**

**U petak i subotu, 17. i 18. rujna 2021. godine na Trgu bana Josipa Jelačića u Zagrebu održat će se 12. Sajamska izložba Krapinsko-zagorske županije pod nazivom „100% ZAGORSKO“ u Zagrebu.**

Sajamska izložba „100 % ZAGOSKO u Zagrebu“ značajna je sajamska manifestacija za sve one koji žele biti konkurentniji na tržištu, održati postojeće poslovne kontakte i privući nove korisnike svojih proizvoda i usluga.

Manifestacija će trajati dva dana, a ista će postati poveznica između malih proizvođača i krajnjih potrošača. Krapinsko-zagorska županija osigurava sve potrebne tehničke uvjete za izlaganje i prodaju proizvoda na Sajmu.

Obzirom na nastalu situaciju sa COVID-19 svi izlagači dužni su se pridržavati epidemioloških mjera te dobivenih uputa od strane Organizatora.

Kotizacija za sudjelovanje na sajamskoj izložbi po izlagačkom mjestu iznosi 100,00 kuna.

Odabrani izlagači dokaz o uplati kotizacije dostaviti će po dobivanju informacije o odabiru o sudjelovanju na manifestaciji 100 % ZAGORSKO u Zagrebu.

Raznovrsna ponuda ovog jedinstvenog sajma svakako je izvrsna prigoda za dolazak brojnih posjetitelja i izravan susret izlagača s  potencijalnim kupcima i korisnicima. Sajmovi za to i postoje, te Vas pozivamo da si sudjelovanjem na sajmu „100 % ZAGORSKO u Zagrebu“ osigurate brojne prednosti koje donosi direktan kontakt s kupcem.

Pozivaju se svi zainteresirani poljoprivredni proizvođači, udruge, zadruge, obrti i tvrtke koji imaju sjedište te vrše proizvodnju na području Krapinsko-zagorske županije da svoje prijave za sudjelovanje na ovoj sajamskoj izložbi dostave najkasnije **do 26. srpnja 2021. godine**.

Nakon navedenog roka prijave za sudjelovanje na manifestaciji neće se razmatrati.

Prijavnica za sudjelovanje dostupna je na web stranici [**www.kzz.hr**](http://www.kzz.hr)**.**

Ispunjenu i potpisanu prijavnicu te popratnu dokumentaciju dostavite na adresu Krapinsko-zagorska županija, Upravni odjel za gospodarstvo, poljoprivredu, turizam, promet i komunalnu infrastrukturu, Magistratska 1, Krapina ili na e-mail poljoprivreda@kzz.hr .

Informacije u vezi Javnog poziva mogu se dobiti u  Upravnom odjelu za gospodarstvo, poljoprivredu, turizam, promet i komunalnu infrastrukturu, na broj 049/329-049 kontakt osoba Marina Krog.

 ŽUPAN

Željko Kolar

Dostaviti:

1. Upravni odjel za gospodarstvo, poljoprivredu, turizam, promet i komunalnu

infrastrukturu,

1. Pismohrana, ovdje.

Izradila: Ivanka Kuščar, dipl.ing.agr.

Viša stručna suradnica